open-index/open-wikipedia-markdown huggingface dataset:
Stavernfestivalen

**Stavernfestivalen** er en årlig populærmusikkfestival som arrangeres på Larvik Golf Arena. Festivalen finner sted i juli, og tok i 2019 imot over 80.000 publikummere over tre dager.
Stavernfestivalen ble arrangert for første gang i 2001. Da varte festivalen i én dag, bød på fire artister og hadde 175 besøkende. I 2002 ble festivalen utvidet til å vare i to dager, mens den fra 2011 har gått over tre dager.

### Flyttet til Larvik Golf Arena
Fram til og med 2014 ble festivalen arrangert i Skråvika nær Minnehallen i Stavern. Siden 2015 har festivalen funnet sted på Larvik Golf Arena – på et større og romsligere område hvor arrangøren har fokusert på å utvikle og forbedre totalopplevelsen. 
 
Etter skiftet fra Skråvika til Larvik Golf Arena har Stavernfestivalen blant annet bygget opp et større og bedre campingtilbud, som i 2019 hadde kapasitet til cirka 8 000 festivaldeltagere. Mattilbudet på festivalen har også vært i konstant utvikling – med 26 mataktører representert på festivalarenaen i 2019. 

### Internasjonale artister
Stavernfestivalen har gradvis utviklet seg fra å ha nesten utelukkende norske artister på spillelisten, til å bli en festival av internasjonalt format med flere verdenskjente artister på scenen. I nyere tid har kjente navn som Travis Scott, Bob Dylan, Ed Sheeran, Elton John, Alan Walker, Neil Young, KYGO, Post Malone, David Guetta, Wiz Khalifa, Dua Lipa, Sigrid og Swedish House Mafia opptrådt på Stavern-scenen.

### 20-årsjubileum i 2021
I 2020 skulle Stavernfestivalen etter planen finne sted 9. til 11. juli. Dessverre ble festivalen avlyst, da koronapandemien førte til et forbud mot arrangementer med over 500 deltagere. 10. juli arrangerte imidlertid Stavernfestivalen en digital konsert med 200 publikummere i samarbeid med DNB. Her sto Astrid S, Isah & Dutty Dior og Oscar A på scenen.

I jubileumsåret 2021 ble festivalen også dessverre avlyst, grunnet at det enda var en maksgrense på hvor mange publikummere som kunne delta på arrangementer sommeren 2021. Den skulle finne sted på Larvik Golf Arena i tidsrommet 8. - 10. juli.
Orlistat

**Orlistat**, bedre kjent som Xenical, er et reseptbelagt legemiddel mot overvekt. Hovedvirkemåten er at legemidlet hindrer at fett blir tatt opp i kroppen lokalt i tarmen.

## Medisinsk bruk
Brukt som behandling av overvekt, og ifølge kliniske tester over 12 måneder, opplevde mellom 35,5% og 54,8% vekttap på 5 prosent eller mer og mellom 16,4% og 24,8% av pasientene som brukte Xenical opplevde minst 10%.
### Virkningsgrad
Ifølge Legemiddelverket lider imidlertid undersøkelsene som er offentliggjort om preparatet av systematiske feil, og man konkluderer med at effekten i blindtester bare i ubetydelig grad avviker fra placebo.

Forekomsten av Diabetes mellitus blant overvektige over en fire årsperiode ved bruk av Orlistat var 6,2% sammenlignet med 9% blant de som brukte placebo-tabletter.

## Tilgjengelighet
Legemidlet er reseptbelagt i Norge, slik at en konsultasjon med lege er nødvendig før bruk, og for at resept kan bli utstedt, må pasienten ha en BMI på over 30, som regnes som fedme, eller over 28, og i tillegg har minst én risikofaktor for sykdom som diabetes, høyt blodtrykk, høyt kolesterol .

## Referanser
Kvalvika

**Kvalvika** kan vise til:

*Kvalvika (Bodø) - Et strøk i Rønvika i Bodø i Nordland.
*Kvalvika (Flakstad) - En vik, og en gård, i Flakstad i Nordland.
*Kvalvika (Peter I Øy) - En bukt på Peter I Øy i Antarktis.
Courante

**Courante** (fransk for «løpe») er en fransk selskapsdans som kom på moten på 1500-tallet.

På 1600-tallet skjedde det en differensiering mellom den franske *courante* og den italienske  *corrente*. Mens courante går i et  langsomt tempo og noteres i 3/2 eller 6/4-takt, er correnten hurtigere og i 3/8 eller 3/4-takt.

Sammen med allemande, sarabande og gigue, ble couranten en fast bestanddel i den klassiske barokke suiten. Satsparet allemande-courante avløste de tradisjonelle pavane-galliard-satsene.

En courante har gjerne opptakt og punktering i første eller andre halvdel av hver takt.

## Eksempler

;To eksempler på «Courrente» fra ''Partita for solo fløyte i a-moll, BWV 1013'' av Johann Sebastian Bach 

## Eksterne lenker
* 
* Courante-dans, youtube
Pello Bilbao

**Pello Bilbao López de Armentia** (født 1990) er en spansk landeveissyklist. Han sykler for Team Bahrain McLaren.

## Meritter

;2007
:4. etappe, Vuelta Pamplona
;2010
:Baskisk mester U23, landevei
;2014
:Klasika Primavera
;2015
:2. etappe, Vuelta a Castilla y León
:6. etappe, Tour of Turkey
;2016
:2. etappe, Tour of Turkey
;2018
:1. etappe, Tour of the Alps
:6. etappe, Critérium du Dauphiné
;2019
:1. etappe, Vuelta Ciclista a Murcia
:7. og 20. etappe, Giro d'Italia
;2020
:Spansk mester på tempo
;2021
:4. etappe, Tour of the Alps
;2022
:3. etappe, Baskerland rundt
:2. etappe, Tour of the Alps
:4. etappe, Deutschland Tour
;2023
:3. etappe, Tour Down Under
:10. etappe av Tour de France
;2024
:4. etappe, Slovenia rundt

## Referanser


## Eksterne lenker
*
Sergej Magnitskij

**Sergej Magnitskij** (født 8. april 1972, død 16. november 2009) var en russisk skatterettsekspert, regnskapsfører og revisor. Hans arrestasjon og død 16. november 2009 i det russiske politiets varetekt har vakt internasjonal oppsikt og ført til forverring av forholdet mellom Russland og USA. Saken har også vekket fornyet oppmerksomhet om sammenhengen mellom korrupsjon og menneskerettighetsbrudd i autoritære stater, samtidig som omfattende hvitvasking i vestlige land bidrar til å muliggjøre den kriminelle virksomheten.

USA innførte såkalte Magnitskij-sanksjoner i 2012 rettet mot dem som stod bak arrestasjonen av Magnitskij og en omfattende skattesvindel som han hadde varslet politiet om i 2008. Magnitskij hadde på oppdrag av den britisk-amerikanske investoren Bill Browder avdekket at en gruppe korrupte politimenn, ansatte i skatteetaten og kjente kriminelle hadde svindlet staten for 5,4 milliarder rubler (om lag 1,8 milliarder norske kroner). De hadde ulovlig overtatt eierskapet av tre av Browders investeringsselskap i Russland og fremmet krav om å få tilbakebetalt tidligere innbetalt skatt. Kravet ble behandlet rekordraskt av skattekontor i Moskva, som utbetalte hele summen julaften 2007.

Europarådet og andre internasjonale og nasjonale parlamentarikerforsamlinger vedtok resolusjoner om å innføre sanksjoner mot de som stod bak skattesvindelen og arrestasjonen av Magnitskij. Den opprinnelige amerikanske Magnitskij-loven, som etablerte en sanksjonordning mot russiske tjenestemenn som begikk omfattende korrupsjon eller som stod bak grove brudd på menneskerettighetene, ble etterfulgt av en globalt rettet Magnitskij-lov i 2016. Senere vedtok Canada, Storbritannia og de tre baltiske landene lignende ordninger. EU vedtok 10. desember 2018 å utrede en slik sanksjonsordning. I Granavolden-plattformen fra januar 2019 sa Solberg-regjeringen at den også ville utrede en slik sanksjonsordning.

Sanksjonene kan omfatte innreisenekt og frysing av bankinnskudd og andre eiendeler. Bare tjenestemenn som ikke er blitt straffet på hjemmebane kan sanksjoneres. De som blir sanksjoner har mulighet for å legge frem dokumentasjon om sin uskyld.

## Litteratur
* 

## Referanser


## Eksterne lenker
*"Sergei Magnitsky and beyond – fighting impunity by targeted sanctions"
*"Why we need human rights sanctions", artikkel av Den norske Helsingforskomité. Artikkelen finnes også på norsk.
*"The Magnitsky Sanctions", offisiell nettside hos det amerikanske finansdepartementet.
*"Dutch flesh out proposal for EU human rights sanctions", artikkel i the EU Observer
*"Norden et gjestfritt miljø for hvitvaskere" , artikkel i E24.
*«En avgrunn av råttenskap», artikkel i *[[Aftenposten]]*, 29. september 2012
* «Russia 'is now a criminal state', says Bill Browder», artikkel fra BBC (engelsk)
Li Yansong

**Li Yansong** (kinesisk: 李岩松; pinyin: *Lǐ Yánsōng*; født 17. juni 1982) er en kinesisk funksjonshemmet friidrettsutøver, som konkurrerer i klassen T12. Dette er en klasse for svaksynte.

## Karriere
Han deltok i sine første paralympiske sommerleker i Paralympiske sommerleker 2004 i Athen. Individuelt fikk han sølv på 400 meter, bak Adekundo Adesoji, og på 4 x 100 meter fikk Kina gull. På stafettlaget løp han sammen Qifeng Duan, Li Qiang og Xiang Wu. 

Ved Paralympiske sommerleker 2008 i Beijing fikk han to medaljer. På 200 meter fikk han sølv, bak Hilton Langenhoven, og på 4 x 100 meter stafett fikk Kina gull. Her deltok han også på 400 meter, men ble diskvalifisert i finalen. 

Ved VM i friidrett for handikappede i 2011 (*IPC Athletics World Championships*) i Christchurch på New Zealand ble han slått ut i innledningsheatet på 400 meter, med tiden 54,73. Også på 4 x 100 meter ble Kina slått ut i innledningsheatet. 

Han deltok ved Paralympiske sommerleker 2012 i London. På 100 meter satte han ny asiarekord i finalen, med 10,91, og fikk bronse på denne distansen bak Fedor Trikolitsj og Mateusz Michalski. På 200 meter fikk han også bronse, og igjen satte han ny asiarekord, med 22,04 i finalen. Her vant Mateusz Michalski gullet og Fedor Trikolitsj sølvet. Kina vant sølv på 4 x 100 meter stafett, bak Russland, med Xue Lei, Yuan Yizhi og Yang Yuqing på laget, i tillegg til Yansong Li. 

## Referanser


## Eksterne lenker
* Profil med resultater hos IPC
* London 2012 - Yansong Li
* London 2012 - Athletics - Men's events (resultater PL 2012)
Jonathan Ntutu

**Jonathan Ntutu** (født 1986) er en sørafrikansk handikappet friidrettsutøver, som konkurrerer i sprintløp. Han konkurrerer i klassen T13. 

## Karriere
Han representerte Sør-Afrika under Sommer-OL 2008, der han løp på 11,06 i finalen på 100 meter, og kom på 6.-plass. På 200 meter kom han på 8.-plass, med 22,85 i finalen. 

Ved Paralympiske sommerleker 2012 i London fikk han bronse på 100 meter. Det ble avholdt innledningsheat før finalen, der Ntutu satte ny afrikarekord, med 11,00 sekunder. I finalen løp han på 11,03. Jason Smyth vant denne øvelsen, med ny verdensrekord på 10,46. Han deltok også på 200 meter, der han satte ny afrikarekord med tiden 22,40 i innledningsheatet. I finalen forbedret han denne rekorden til 22,37, som holdt til 6.-plass. Også denne øvelsen ble vunnet av Jason Smyth, med ny verdensrekord på 21,05. 

## Referanser


## Eksterne lenker
* London 2012 - Jonathan Ntutu
* London 2012 - Athletics - Men's events (resultater PL 2012)
Albiorix (måne)

**Albiorix**  er en av Saturns måner, oppdaget av Holman i 2000. Den fikk da den midlertidige betegnelsen *S/2000&nbsp;S&nbsp;11*. Den går også under navnet *Saturn&nbsp;XXVI*. Navnet stammer fra den keltiske mytologien.

Albiorix tilhørere en gruppe måner som kalles den galliske gruppen. Gruppen kjennetegnes ved at de har visse baneelementer til felles. Opprinnelsen antas å være en innfanget småplanet som har blitt splittet i en kollisjon.

Albiorix kretser rundt Saturns på en avstand av ca. 16&nbsp;millioner kilometer og har en diameter på ca. 32&nbsp;km og en antatt albedo på 0,04.

## Referanser
Bebhionn (måne)

**Bebhionn**  er en av Saturns måner, oppdaget av Scott S. Sheppard, David C. Jewitt,Jan Kleyna og Brian G. Marsden i 2005. Månen fikk da den midlertidige betegnelsen *S/2004&nbsp;S&nbsp;11*. Den går også under navnet *Saturn&nbsp;XXXVII*.

Bebhionn er 6 kilometer i diameter og har en genomsnittlig avstand på &nbsp;km fra Saturns. Den har en helning på 41° mot ekliptikken (18° til Saturns ekvator) og en eksentrisitet på 0,333.

Omløsptiden har blitt målt av *Cassini*s ISS-kamera til å være ca. 16&nbsp;timer.

## Eksterne lenker
*  Institute for Astronomy Saturn Satellite Data
*  Jewitt's New Satellites of Saturn page
*  IAUC 8523: ''New Satellites of Saturn'' 4. mai 2005 (oppdagelse)
*  MPEC 2005-J13: ''Twelve New Satellites of  Saturn'' 3. mai 2005 (oppdagelse og efemerider)
*  IAUC 8826: ''Satellites of Jupiter and Saturn''  5. april 2007 (navngivelse)
Erriapus (måne)

**Erriapus ** (*Saturn&nbsp;XXVIII*) er en av Saturns måner, oppdaget av John J. Kavelaars med flere i 2000. Den fikk da den midlertidige betegnelsen *S/2000&nbsp;S&nbsp;10*, og var senere benevnt *Erriapo* frem til 2011. Månen hører til Saturns galliske måner.

Erriapus er 10 kilometer i diameter og har en gjennomsnittlig avstand på &nbsp;km fra Saturn.

## Referanser
Tarvos (måne)

**Tarvos**  er en av Saturns måner, oppdaget av John J. Kavelaars og Brett J. Gladman i 2000. Den fikk da den midlertidige betegnelsen *S/2000&nbsp;S&nbsp;4. Den går også under navnet *Saturn&nbsp;XXI''.

Tarvos kretser rundt Saturn med en gjennomsnittlig avstand på &nbsp;km og er ca. 15&nbsp;km i diameter (forutsatt en albedo på 0,04. Den har den mest eksentriske banen rundt Saturn.

Tarvos er medlem av den galliske gruppen med irregulære måner.
Ricardo García

**Ricardo García Ambroa** (født 26. februar 1988 i Vitoria) er en spansk landeveissyklist. Han syklet for UCI WorldTourlaget Euskaltel-Euskadi i 2012 og 2013.

## Meritter

;2011
:2. etappe, Cinturó de l'Empordà

## Referanser


## Eksterne lenker
*
Tarqeq (måne)

**Tarqeq** er en av Saturns måner, oppdaget av Scott S. Sheppard, David C. Jewitt,Jan Kleyna og Brian G. Marsden 13. mars 2007. Månen fikk da den midlertidige betegnelsen *S/2007&nbsp;S&nbsp;1*. Den går også under navnet *Saturn&nbsp;LII*.

Tarqeq er 7&nbsp;kilometer i diameter og har en gjennomsnittsavstand fra Saturn på &nbsp;km. Den har en helning på 49,90° mot ekliptikken (49,77° mot Saturns ekvator).
Miguel Mínguez

**Miguel Mínguez Ayala** (født 1988) er en spansk landeveissyklist. Han sykler for kontinentallaget Euskadi.

## Meritter

;2008
:1. etappe, Tour de Navarre

## Referanser


## Eksterne lenker
*
Greip (måne)

**Greip** er en av Saturns måner, oppdaget i 2000. Den fikk da den midlertidige betegnelsen *S/2006&nbsp;S&nbsp;4*.

Greip er 6 kilometer i diameter og har en gjennomsnittsavstand fra Saturn på &nbsp;km. Den har en helning på 172,7° mot ekliptikken (159,2° mot Saturns ekvator) i en retrograd retning og med en eksentrisitet på 0,3735.

## Eksterne lenker
*  Institute for Astronomy Saturn Satellite Data
*  Institute for Astronomy Saturn Satellite Data
*  IAUC 8727: ''Satellites of Saturn'' 30. juni 2006 (oppdagelse)
*  MPEC 2006-M45: ''Eight New Satellites of Saturn'' 26. juni 2006 (oppdagelse og efemerider)
*  IAUC 8873: ''Satellites of Saturn''  20. september 2007 (navngivelse)
Adrián Sáez

**Adrián Sáez de Arregi Egurrola** (født 17. mars 1986 i Araia) er en spansk landeveissyklist. Han syklet for UCI WorldTourlaget Euskaltel-Euskadi i 2012 og 2013. I 2012 syklet han sin første GrandTour, Giro d'Italia.

## Meritter

;2007
:1. etappe, Bizkaiko Bira
;2011
:3.-plass, Cinturó de l'Empordà

## Referanser


## Eksterne lenker
*
Nathan Haas

** Nathan Peter Haas** (født 12. mars 1989 i Brisbane) er en australsk landeveissyklist og terrengsyklist. 

Han la opp som profesjonell syklist etter 2021-sesongen.

## Meritter

;2010
:3. og 9. etappe, Tour of Tasmania
;2011
:Japan Cup
: Sammenlagt, Herald Sun Tour
: Sammenlagt, Tour of Tasmania
::10. etappe
:2.-plass, Nasjonalt mesterskap landevei
;2012
:2.-plass sammenlagt, Tour of Britain
:2. etappe (TTT), Tour of Utah
;2014
:Japan Cup
:1. etappe, Herald Sun Tour
:5.-plass sammenlagt, Tour Down Under

## Referanser


## Eksterne lenker
* 
*
Skoll (måne)

**Skoll** er en av Saturns måner, oppdaget av Scott S. Sheppard, David C. Jewitt, Jan Kleyna og Brian G. Marsden i 2006. Den fikk da den midlertidige betegbelsen *S/2006&nbsp;S&nbsp;8. Den går også under navnet *Saturn&nbsp;XLVII''.

Skoll er 6&nbsp;km i diameter (forutsatt en albedo på 0,04) og har en gjennomsnittlig avstand fra Saturn på &nbsp;km, med en svært eksentrisk og noe hellende bane.

Månen er oppkalt etter Skoll, en jotnelignende ulv i den norrøne mytologien.
Mundilfari (måne)

**Mundilfari** er en av Saturns måner, oppdaget av John J. Kavelaars og Brett Gladman i 2000. Den fikk da den midlertidige betegnelsen *S&2000&nbsp;S&nbsp;9*. Den går også under navnet *Saturn&nbsp;XXV*.

Mundilfari er 5,6 kilometer i diameter og har en gjennomsnittsavstand fra Saturn på &nbsp;km. Den har en helning på 170° mot ekliptikken (150° mot Saturns ekvator) i en retrograd retning og med en eksentrisitet på 0,198.

## Kilder
*  IAUC 7538: ''S/2000 S 7, S/2000 S 8, S/2000 S 9'' 7. desember 2000 (oppdagelse)
*  MPEC 2000-Y15: ''S/2000 S 1, S/2000 S 2, S/2000 S 7, S/2000 S 8, S/2000 S 9'' 19. desember 2000 (oppdagelse og efemerider)
*  IAUC 8177: ''Satellites of Jupiter, Saturn, Uranus'' 8. august 2003 (navngivelse)
Alex Howes

**Alex Howes** (født 1988) er en amerikansk landeveissyklist. Han syklet i hele sin profesjonelle landeveiskarriere  for UCI WorldTourlaget EF Education First og tilhørende lag.

## Meritter

;2009
: Nasjonal U23 Landevei
;2014
:7. etappe, USA Pro Challenge
;2017
:1. og 5. etappe, Cascade Cycling Classic
:2. etappe, Colorado Classic
:3. etappe, Tour of Alberta
;2019
: Amerikansk mester i landeveisritt

## Referanser


## Eksterne lenker
*
Suttungr (måne)

**Suttungr** er en av Saturns måner, oppdaget av John J. Kavelaars og Brett J. Gladman i 2000. Den fikk da den midlertidige betegnelsen *S/2000&nbsp;S&nbsp;12*. Den går også under navnet *Saturn&nbsp;XXIII*.

Suttungr er 5,6 kilometer i diameter og har en gjennomsnittsavstand fra Saturn på &nbsp;km. Det tar &nbsp;dager for månen å kretse en runde rundt Saturn.

## Eksterne lenker
*  IAUC 7548: ''S/2000 S 12'' 23. desember 2000 (oppdagelse)
*  MPEC 2000-Y33: ''S/2000 S 12'' 22. desember 2000 (gjenfinnelse og efemerider)
*  IAUC 8177: ''Satellites of Jupiter, Saturn, Uranus'' 8. august 2003 (navngivelse)
*  IAUC 8471: ''Satellites of Saturn'' 21. januar 2005 (korreksjon av navn)
Surtur (måne)

**Surtur** er en av Saturns måner, oppdaget av Scott S. Sheppard, David C. Jewitt,Jan Kleyna og Brian G. Marsden i 2006. Den fikk da den midlertidige betegnelsen *S/2006&nbsp;S&nbsp;7*. Den går også under navnet *Saturn&nbsp;XLVIII*.

Surtur er 6 kilometer i diameter og har en gjennomsnittsavstand fra Saturn på &nbsp;km. Den har en helning på 166,9° mot ekliptikken (148,9° mot Saturns ekvator) og en eksentrisitet på 0,3680.

Månen er oppkalt etter Surt som var en jotne i den norrøne mytologien

## Eksterne lenker
*  IAUC 8727: ''Satellites of Saturn'' 30. juni 2006 (oppdagelse)
*  MPEC 2006-M45: ''Eight New Satellites of Saturn'' 26. juni 2006 (oppdagelse og efemerider)
S/2004 S 7

**S/2004 S 7** er en av Saturns måner, oppdaget av Scott S. Sheppard, David C. Jewitt, Jan Kleyna og Brian G. Marsden 4. mai 2005 på bilder tatt i perioden 12. desember 2004 og 9. mars 2005.

S/2004 S 7 er ca. 6 kilometer i diameter og har en gjennomsnittlig avstand fra Saturn på &nbsp;km. Den har en helning på 166° mot ekliptikken (166° mot Saturns ekvator) i en retrograd retning og med en eksentrisitet på 0,5299.

S/2004 S 7 har enda ikke fått et offisielt navn.

## Eksterne lenker
*  Institute for Astronomy Saturn Satellite Data
*  Jewitt's New Satellites of Saturn page
*  IAUC 8523: ''New Satellites of Saturn'' 4. mai 2005 (oppdagelse)
*  MPEC 2005-J13: ''Twelve New Satellites of Saturn'' 3. mai 2005 (oppdagelse og efemerider)
Narvi (måne)

**Narvi** er en av Saturns måner, oppdaget av Scott S. Sheppard, David C. Jewitt og Jan Kleyna i 2003. Den fikk da den midlertidige betegnelsen *S/2003&nbsp;S&nbsp;1*. Den går også under navnet *Saturn&nbsp;XXXI*.

Narvi er 6,6 kilometer i diameter og har en gjennomsnittlig avstand fra Saturn på &nbsp;km. Den har en helning på 137° mot ekliptikken (109° mot Saturns ekvator) i en retrograd retning og med en eksentrisitet på 0,320.

## Eksterne lenker
*  IAU Working Group for Planetary System Nomenclature
*  IAUC 8116: ''Satellites of Jupiter and Saturn'' 11. april 2003 (oppdagelse)
*  MPEC 2003-G39: ''S/2003 S 1'' 8. april 2003 (oppdagelse og efemeride)
*  IAUC 8471: ''Satellites of Saturn'' 21. januar 2005 (navngivelse)
S/2006 S 1

**S/2006 S 1** er en av Saturns måner, oppdaget 4. januar 2006.

S/2006 S 1 er 6 kilometer i diameter og har en gjennomsnittlig avstand fra Saturn på &nbsp;km. Den har en helning på 154,2° mot ekliptikken (175,4° mot Saturns ekvator) i en retrograd retning og med en eksentrisitet på 0,1303.

S/2006 S 1 har foreløpig ikke fått et offisielt navn.

## Kilder
*  Institute for Astronomy Saturn Satellite Data
*  IAUC 8727: ''Satellites of Saturn'' 30. juni 2006 (oppdagelse)
*  MPEC 2006-M45: ''Eight New Satellites of Saturn'' 26. juni 2006 (oppdagelse og efemerider)
Luisenstadtkanalen

**Luisenstadtkanalen** (tysk: *Luisenstädtische Kanal*) er en tidligere kanal i den historiske bydelen Louisenstadt i Berlin. Kanalen som ble åpnet i 1852, var en forbindelse mellom Spree og Landwehrkanal (Urbanhafen). Idag forbinder den ortsteilene Kreuzberg og Mitte. I 1926 ble kanalen delvis fylt igjen og omgjort til park. Oppføringen av Berlinmuren i 1962 medførte at grensen mellom Øst- og Vest-Berlin løp langs den nordlige del av kanalen. Luisenstadtkanalen ble delvis ødelagt under den andre verdenskrigen, men er etter 1991 delvis rekonstruert. Den er oppkalt etter Louise av Mecklenburg-Strelitz.

Luisenstadkanalen ble tegnet av Peter Joseph Lenné basert på planer av Johann Carl Ludwig Schmid og bygget mellom 1848 og 1852. Kanalen var en del av Berlins vannveier og skulle også drenere landområdene omkring. Ved konstruksjone ble det også vektlagt estetiske hensyn, bl.a. med tanke på å utvikle bydelen. Kanalen er derfor meget dekorativt anlagt og langs bredden er det oppført bygårder i nyklassisistisk stil.

Kanalen fikk liten betydning som vannvei og i 1926 ble den fylt igjen. Daværende bygartner i Berlin Erwin Barth, gjorde bl.a. det kunstgrep ikke å fylle kanalen til gatenivå, men kun til det opprinnelige nivå av vannspeilet. Murene langs bredden ble beholdt og forøvrig ble hele kanalstrekningen parkmessig anlagt med ulike temaer.

Sankt Michael kirken ligger ved Engelbecken.
## Bildegalleri

Fil:Berlin Engelbecken Kaiser Franz Grenadier Platz.jpg|Engelbecken og Kaiser Franz Grenadier Platz ca 1900
Fil:St Michael Berlin mit Luisenstaedtischer Kanal.JPG|Michaelskirken og vannspeilet Engelbecken i 2004
Fil:Luisenstaedtischer Kanal.1.JPG|Kanalens midtakse vinterstid
Fil:Berlin Wassertorplatz1.JPG|Wassertorplatz 
Fil:Berlin-kreuzberg oranienstrasse-40-41 20050512 173.jpg|Oranienstrasse 

## Eksterne lenker
* 
* Berlins liste over kulturminnesmerker
Tullio Simoncini

**Tullio Simoncini** (1951–2024) var en italiensk lege og straffedømt kvakksalver.
## Beskrivelse
Simoncini arbeidet som lege i Italia, men fikk sin lisens inndratt i 2003 etter å ha promotert sin egenutviklede alternative kreftbehandling. Hans hypotese er at kreft er forårsaket av soppen Candida albicans og at injeksjoner med natron effektivt skal stanse utviklingen av kreft. Disse idéene har ingen vitenskapelig forankring. Simoncinis påstand om at natron er ufarlig og uten bivirkninger stemmer heller ikke, og injeksjon av preparatet kan gi dødelige konsekvenser. Simoncini fraråder også konvensjonelle kreftbehandlinger som cellegift eller strålebehandling fordi han mener pasientene dør raskere med slik behandling enn uten.

Simoncini ble i 2006 dømt i italiensk rett for bedrageri og for å ha injisert en kreftpasient med natron med det resultat at pasienten døde dagen etter. Han flyttet så sin praksis til Nederland hvor han raskt kom i søkelyset etter at en pasient med brystkreft døde få dager etter å ha fått injisert natron. Simoncini nektet for å ha behandlet kvinnen i det hele tatt.

I 2011 ble Simoncini dømt til å betale en bot på 50.000 euro, samt pålagt å innstille all pasientbehandling. Likefullt hylles han som en revolusjonær av alternative behandlere over hele verden, og hans idéer har også blitt promotert i Norge.

I 2018 ble Simoncini funnet skyldig i drap og svindel etter å ha overbevist kreftpasienter til å følge hans behandlingsregime. Straffeutmålingen ble fem års fengsel.

## Referanser
Kjempesoleie

**Kjempesoleie** *(Ranunculus lingua)* er en veldig sjelden plante i soleiefamilien, som er sterkt truet. I Norge vokser den nord til og med Stange kommune. Og denne er satt til kommunen med hovedansvar for å ta vare på arten i Norge. Og i våren 2008 fikk ordføreren Nils Amund Røhne i Stange kommune postkort med bilde av kjempesoleie av daværende miljøvernminister Erik Solheim.

## Utseende

Kjempesoleie er en av de største soleiene i Norge. Den er 50-120 cm høy. Og den er da den største av de tre norske artene, som har helrandete blader. Disse er (etter størrelse) evjesoleie, grøftesoleie og kjempesoleie. Og sterile planter kan med et utrenet øye ligne på gress, da bladene kan sammenlignes. Stilken er opprett og innhul, ofte er det litt hår på dem. Blomstene er gule, og de har en diameter på 2,5-4,5 cm.

## Habitat

Kjempesoleie vokser i eutrofe vann eller sumper, der den kan vokse så dypt som 0,5 m. Der den vokser, har den ofte med dunkjevleartene, takrør, selsnepe og en rekke starrarter. De biologiske faktorene, som er den største trusselen for kjempesoleie, er da takrør og dunkjevle. Da disse kan lett lage så mye skygge, at kjempesoleiene dør. Men takrør tåler ikke så mye kulde om vinteren, så hovedforekomstene er da på Østlandet. Denne arten er da p.g.a. dette mere truet av klimaendringer.

## Etymologi

*Ranunculus* kommer av «sen-latin» og betyr liten frosk. Der *rana* betyr frosk, og det er bøyd i diminutiv. Plinius (ca. år 70 e.Kr.) brukte navnet på en soleie. Opprinnelsen kommer antageligvis fra mange arter i soleieslekta trives i vann eller vannkant.
Og *lingua* kommer av det latinske ordet for tunge, og det sikter til dens tungeformede blader.

## Referanser




## Litteratur
* Lid, Johannes og Lid, Dagny Tande: *Norsk flora.* 7. utg. Redigert av Elven Reidar. Samlaget, 2005. ISBN 978-82-05-32563-0 (Side 293 og 299)
* Stenberg, Lennart og Mossberg, Bo: *Gyldendals store nordiske flora*. Gyldendal 2007. ISBN 82-521-6029-8 (Side 186)
* Grey-Wilson, Christopher, Blamey, Marjorie: ''Teknologisk forlags store illustrerte flora for Norge og Nord-Europa" Oversatt og tilpasset til norsk av Faarlund, Torbjørn, Sundig, Per. Teknologisk forlag 1992. ISBN 82-512-0355-4 (Side 118-119)

## Eksterne lenker
* 

* Artnavebasen kilden til offisielle norske navn.
Foreningen til Dyrenes Beskyttelse

**Foreningen til Dyrenes Beskyttelse** ble stiftet i 1859 etter initiativ av David Graah og var den første dyrevernorganisasjonen i Norge. Organisasjonen slo seg sammen Foreningen Dyrenes Beskytter (stiftet i 1893) i 1985, under navnet Dyrenes Beskyttelse. Dyrenes Beskyttelse slo seg videre sammen med Norges Dyrevernforbund i 1992, under navnet Dyrebeskyttelsen Norge.

## Referanser
MS «Hjørungavåg»

**MS «Hjørungavåg»** var en hurtigbåt levert av Fjellstrand A/S i 1998 med byggnr: 1648. Båten ble levert til Møre og Romsdal Fylkesbåtar i Molde og satt inn i rute mellom Ålesund - Hareid. «Hjørungavåg» trafikkerte denne ruta i årene 1998–2008.

## Teknisk informasjon
*Byggeår: 1998
*Verft: Fjellstrand A/S
*Loa: 35m
*Br: 10,1m
*Passasjerer: 300
*Fart: 40 knop maks.
*Motor: 2 x MWM TBD620V16

## Historie
*1998: levert fra Fjellstrand (1648)
*2008: Lagt i opplag.
*2009: Solgt til Russland og omdøpt «Polar Piltun».

## Referanser


## Eksterne lenker
*
Stanislaw Burzynski

**Stanislaw Rajmund Burzynski** (født 23. januar 1943 i Lublin i tyskokkupert Polen) er en polsk-amerikansk biokjemiker og lege. Han er kjent for å drive med alternativ behandling, noe som har gjort ham omstridt.

## Forskning på alternativ kreftbehandling

Burzynski etablerte i 1976 sin egen klinikk i Texas hvor han etter tillatelse fra delstatsmyndighetene driver forskning på kreftbehandling med et preparat han har døpt *antineoplaston*. Hypotesen bak behandlingsmetoden har fortsatt ikke blitt verifisert gjennom vitenskapelig forskning. Metoden er heller ikke uten bivirkninger slik Burzynski hevder, da antineoplaston inneholder fenyleddiksyre som kan gi hjerneskade. I tillegg inneholder det natrium i så store doser at det kan gi dødelig hypernatremi.

Effekten av Burzynskis behandling er ikke påvist i studier som han ikke selv har stått for, og disse har heller ikke latt seg duplisere av andre forskere.

Behandling ved klinikken er meget kostbar. Den får kun lov til å behandle pasienter som er oppgitt av konvensjonell kreftbehandling. Også norske pasienter har inngått i behandlingen ved Burzynskis klinikk etter å ha blitt oppgitt av legene.

## Juridiske utfordringer

I 1994 ble Burzynski anklaget for å ha forfalsket en søknad om å få dekket en av sine pasienters kostnader til behandlingen. For å få disse 90&nbsp;000 dollar refundert ble den uautoriserte behandlingen beskrevet som regulær kjemoterapi.

Myndighetene i Texas har forbudt Burzynski å markedsføre antineoplaston som kreftbehandling, men de har ikke valgt å stanse hans forskningsprogram selv etter over 30 år uten resultater. Klinikken har også vært i føderale myndigheters søkelys, og i 2009 fikk den en offisiell advarsel fra FDA. I 2010 mottok klinikken også irettesettelse fra delstatsmyndighetene i Texas for brudd på retningslinjene for pasientbehandling.

## Trusler mot kritikere

Burzynskis kontroversielle praksis har ledet til oppmerksomhet fra kritikere, og særlig beskyldes han for å tukle med rapportering av behandlingsresultater og bruk av anekdotiske bevis. Flere av skeptikerne har blitt møtt med trusler fra klinikken. Blant disse var den 17 år gamle britiske bloggeren Rhys Morgan som tidligere hadde mottatt *James Randi Award for Grassroots Activism*.

## Referanser
Gavotte

**Gavotte** er en historisk selskapsdans som var en ofte benyttet bestanddel i den barokke suiten. Gavotten er fortsatt i vanlig bruk innen bretonsk folkemusikk.

En gavotte går ofte i et hurtig tempo i en *[[alla breve]]*-rytme. Johann Gottfried Walther skrev i sitt *Musicalisches Lexikon* (Leipzig, 1732) at gavotten *«ofte er hurtig, men nå og da langsom»*.
Johann Joachim Quantz skrev i *Versuch einer Anweisung die Flöte traversiere zu spielen* (Berlin, 1752) at en gavotte er lik en rigaudon, men spilles i et mer moderat tempo. Rytmisk er gavotten enkel, og uten synkopering eller aksentueringer, og har gjerne en halv takts opptakt. Som regel er gavotten i to deler som gjentas. Hver av delene inneholder minst to fraser. 

Den bretonske varianten er i likhet med den barokke gavotten totaktig, men rytmen spilles vanligvis i en synkopert 4/4-takt.  

## Noteeksempel

## Lytteeksempler

## Referanser
Munkebu

**Munkebu** er ei ubetjent turisthytte i Moskenes kommune i Nordland. Hytta ligger sørøst for Tennesvatnet, under fjellet Munken, ca. 410 moh. Den har 15 sengeplasser og er eid av Lofoten Turlag. Munkebu kan nås fra blant annet Sørvågen og Moskenesvågen.

## Kilder
*Lofoten Turlag: Munkebu (besøkt 26. september 2012)
Rigaudon

**Rigaudon** (sjeldnere *rigodon*) er en gammel fransk folke- og selskapsdans.

Opprinnelsen ligger i folkedanser fra 1600-tallets Provence og Languedoc. Det er en ringdans og pardans i en livlig taktart, 2/4, 4/4 eller alla breve med framherskende fjerdedels- og åttendedelsbevegelser, oftest med en fjerdedels opptakt.

Som hoffdans fikk rigaudon innpass i 1600- og 1700-tallets ballett, opera og instrumentale suiter, der den ofte ble plassert mellom sarabanden og giguen. Rigaudon er nært forbundet med bourrée og gavotte.

Et kjent eksempel på en rigaudon er siste sats i Holberg-suiten av Grieg.
Selfjordhytta

**Selfjordhytta** er ei ubetjent turisthytte i Flakstad kommune i Nordland. Hytta ligger på nordsida av Stormarkpollen innerst i Selfjorden, ca. 30 moh, 200 meter fra enden av den kommunale veien (vinterstengt) i Selfjorden. Selfjordhytta har 9 sengeplasser i hovedhuset og 6 i annekset, og er eid av Lofoten Turlag. Hytta har innlagt strøm og vann.

## Kilder
*Lofoten Turlag: Selfjordhytta (besøkt 26. september 2012)
Arnbergska priset

**Arnbergska priset** er en forskningspris som deles ut av Kungliga Vetenskapsakademien i Sverige som belønning for godt arbeid i de tekniske, økonomiske eller statistiske vitenskapene.

## Prisvinnere
* 2012 **[[Andreas Mueller]]**, Columbia Business School, Columbia University, «for sin forskning på arbeidsløshetens sammensetning».
* 2011 **[[David Yanagizawa Drott]]**, Stockholms universitet og Harvard Kennedy School USA «för hans analys av de kausala effekterna av propaganda i konfliktsituationer»
* 2010 **[[Per Rudquist]]**, Chalmers tekniska högskola, «för hans epokgörande bidrag till förståelsen av polära effekter och polaritet i vätskekristaller (LCD), speciellt för upptäckten av de ortokoniska antiferroelektriska materialen, av stor betydelse för moderna bildskärmar».
* 2009 **[[Robert Östling]]**, Stockholms universitet, «för hans analys av strategisk interaktion mellan begränsat rationella aktörer».
* 2008 **[[Mika Meitz]]**, Handelshögskolan og University of Oxford «för hans avhandling ’Five contributions to econometric theory and the econometrics of ultra-high-frequency data»
* 2007 **[[Peter Unsbo]]**, Kungliga Tekniska högskolan «för hans tvärvetenskapliga forskning, utveckling och utbildningsinsatser som skapat ny kunskap och nya metoder att förbättra synen för människor med nedsatt ögonfunktion»
* 2006 **[[Bård Harstad]]**, Kellogg School of Management, Northwestern University, USA for sin doktorgrad ”Organizing cooperation”
* 2005 **[[Jesper Stage]]** for sin doktorgradsavhandling i samfunnsøkonomi om naturressurser i Namibia
* 2004 **[[Fredrik Gustafsson]]**, Linköpings Tekniska Högskola
* 2003 **[[Anne-Sophie Crépin]]** «för hennes avhandling om ekonomiska incitament för omställning av jordbruksmark och analyser av ekosystems dynamik»

## Referanser
«Skibbrudd ved den norske kyst»

**«Skibbrudd ved den norske kyst»** er et maleri av J.C. Dahl fra 1832 og er et av hans mest kjente verk. Bildet henger i Nasjonalmuseet for kunst, arkitektur og design. Størrelse 71,5 cm x 111 cm. 
Dahl malte flere bilder av skibbrudd gjennom 30 år. Hans første variant ble laget i 1819 og vakte oppsikt for sin dramatikk og skildring av naturkreftene.
Dahl malte flere varianter og versjoner av samme motiv som var inspirert av hans fem lange reiser langs norskekysten. I Bergen Billedgalleri henger en variant av maleriet i mindre størrelse. Bildet er signert med JDahl på en stein nede til venstre. 

Den mest kjente versjonen av bildet ble gitt i testamentarisk gave til Nasjonalgalleriet i 1931 av Louise Heftye og Johannes G. Heftye.

## Referanser


## Eksterne lenker
* Skibbrudd ved den norske kyst i gigapixeloppløsning fra Google Art Project
King Moody

**Robert** «**King**» **Moody** (født 6. desember 1929, død 7. februar 2001) er en amerikansk stemmeskuespiller. Han er best kjent for å ha spilt Shtarker i fjernynsserien *[[Get Smart]]*. Han har også gitt stemme til Ronald McDonald i reklamefilmer fra McDonald's.

## Referanser


## Eksterne lenker
*
Willard Scott

**Willard Herman Scott, Jr.** (1934–2021) var en amerikansk stemmeskuespiller. Han er best kjent for opptredenene sine på fjernsynsprogrammet *[[Today]]* og for å ha funnet opp og spilt McDonald’s’ Ronald McDonald.

## Referanser


## Eksterne lenker
* 
*
«Stugunøset på Filefjeld»

**«Stugunøset på Filefjeld»** (ofte skrevet Fillefjell eller Filefjell), er et maleri av I.C. Dahl fra 1851 fra den nasjonalromantiske tidsperioden. Bildet henger i Nasjonalmuseet for kunst, arkitektur og design. 

Bildet forestiller fjellet Støgonøse (1433 moh.) på Filefjell i Valdres. Fjellet ligger i Oppland fylke, et kort stykke øst for fylkesgrensen med Sogn og Fjordane. I.C. Dahl malte bildet etter sin siste tur til Valdres i 1850 og basert på en skisse på den høye fjellryggen nord for Otrøvatnet. Dahl var på dette tidspunkt 62 år og klatret med store vanskeligheter opp på Stugunøset for å tegne utsikten mot Suletind. Det måtte hentes folk fra dalen for å bære ham ned igjen.    

Maleriet ble solgt til Kunstforeningen i Christiania i 1852. Året etter ble det loddet ut av foreningen og vunnet av Wilhelm Adelsten Maribo.Bildet ble gitt testamentarisk i gave til Nasjonalgalleriet av Maribo i 1901.

Maleriet var motiv for et av postens frimerker i serien «Norsk Malerkunst» 1976.

## Se også
* Norges nasjonalmalerier

## Referanser


## Eksterne lenker
* Stugunøset på Filefjeld i gigapixeloppløsning fra Google Art Project
Nøkksætra

**Nøkksætra** er ei ubetjent turisthytte i Vågan kommune i Nordland. Hytta ligger på østsida av Austre Nøkkvatnet, ca. 250 moh. Den har 6 sengeplasser i 1. etasje og 10 på hemsen. Nøkksætra er eid av Lofoten Turlag og ble åpnet 16. juni 2012. Fra Svolvær er det ca. 1,5 times gange opp til hytta.

## Kilder
*Lofoten Turlag: Nøkksætra (besøkt 27. september 2012)
Salamanca (Madrid)

**Salamanca** er et av de 21 distriktene&nbsp;som utgjør Spanias hovedstad Madrid. I nord grenser det til Chamartín, i øst til Ciudad Lineal, i sør til Retiro og i vest til Chamberí og Centro. Distriktet er et av de viktigste kommersielle og historiske områdene i hovedstaden, og er en av bydelene i Europa som innehar høyest levestandard. Befolkningstallet ligger på omtrent  innbyggere.

Salamanca er delt inn i syv nabolag (*barrios*): 

* Castellana
* Fuente del Berro
* Goya
* Guindalera
* Lista
* Parque de las Avenidas
* Recoletos
Apostictopterus fuliginosus

***Apostictopterus fuliginosus*** er en sommerfugl som tilhører familien smygere (Hesperiidae. Den er den eneste kjente arten i sin slekt.

## Utseende
En ganske slank, ensfarget mørkbrun smyger. Denne arten er nokså ulik de fleste andre smygere, og derfor vanskelig å plassere i noen undergruppe av smygere.

## Utbredelse
Arten lever i Assam og Yunnan.

## Systematisk inndeling
Som det går fram av kommentarene under, synes den systematiske plasseringen av denne arten noe uklar.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 (arten blir noen ganger plassert i Heteropterinae)
*************** Slektsgruppen Erionotini Distant, 1886 (arten blir noen ganger plassert i Aeromachini)
**************** slekten *[[Apostictopterus]]* Leech, 1893 
***************** *Apostictopterus fuliginosus* Leech, 1893

## Kilder
* Brower, A.V.Z. & Warren, A. (2007) *Apostictopterus* på *Tree of life* http://tolweb.org/Apostictopterus_fuliginosus/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
* 
* Bilde av arten
Parque Morazán

**Parque Morazán** er en park i sentrum av Costa Ricas hovedstad San José, like nord for gågata Avenida Central.

Parken ble anlagt i 1930 under navnet Plaza González Víquez på stedet hvor det tidligere hadde vært et reservoar. Den bytta seinere navn til ære for general og president Francisco Morazán.

I sentrum av parken står musikkpaviljongen Templo de la Música, som ble oppført i 1920. Sørvest for i parken er det en bronsestatue av president Julio García sittende på en stol. I det nordøstlige hjørnet er det en 3,5 meter høy statue av president Daniel Quiros. Det er også byster av andre historiske personer i parken. Ved parkens nordside står den høye hotellbygninga til Holiday Inn, som er et viktig landemerke i byen.
Avenida Central (San José)

**Avenida Central** er ei gågate i sentrum av Costa Ricas hovedstad San José. Den går forbi blant annet Plaza de la Cultura ved Nasjonalteateret, Mercado Central og hovedkontoret til Costa Ricas sentralbank.

Avenida Central strekker seg i retning øst–vest. I øst fortsetter den som bilveien med samme navn som går mot San Pedro i Montes de Oca, mens den i vest får over i Paseo Colón i retning byparken Parque Metropolitano La Sabana.
Mercado Central (San José)

**Mercado Central** er et marked i sentrum av Costa Ricas hovedstad San José. Bygninga ble reist i 1881, og befinner seg langs gågata Avenida Central, ett kvartal nord for katedralen. Markedet huser over 200 salgssteder, hvor det selges både tradisjonelle varer, forbruksvarer og suvenirer. Det har også flere spisesteder.
Katedralen i San José

**Katedralen i San José** (spansk: *Catedral Metropolitana de San José*) er hovedkirken i Costa Ricas hovedstad San José. Den ble bygd i 1871 som erstatning for den opprinnelige katedralen, som ble ødelagt av et jordskjelv i 1820. Den ligger ved Parque Central langs Avenida Segunda.

Katedralen ber utforma av Eusebio Rodríguez, og har en forholdsvis enkel, hvit fasade med elementer fra de gresk-ortodokse, nyklassisistiske og barokke stilartene. Fasaden er støtta opp av doriske søyler toppa med nyklassisistiske frontoner.

## Eksterne lenker
* 
* San José erkebispedømmes offisielle nettsted
Aleksej Labzin

**Alexei Labzin** (født 7. desember 1978) er en russisk handikappet friidrettsutøver, som konkurrerer i sprintløp. Han konkurrerer i klassen T13, som er en klasse for synshemmede. 

## Karriere
Han representerte Russland under Sommer-OL 2008, der han fikk sølv på 100 og 200 meter. På 100 meter tangerte han den paralympiske rekorden i innledningsheatet, med 10,98, men i finalen ble han slått av Jason Smyth, som løp inn på ny verdensrekord med 10,62. Labzin løp på 10,88 i finalen. Også på 200 meter ble han slått av Jason Smyth, men Labzon løp på 21,87.

Ved VM i friidrett for handikappede (*IPC Athletics World Championships*) i Christchurch på New Zealand i januar fikk han gull på 100 meter, med tiden 11,09. Også på 200 meter fikk han gull, med tiden 22,49, og på 4 x 100 meter stafett vant han gull sammen FredorTrikolitsj, Artem Loginov og Andrei Koptev.

I april deltok han også ved VM i friidrett for blinde (*IBSA World Championships and Games*), og vant både 100 og 200 meter der.

Ved Paralympiske sommerleker 2012 i London fikk han gull på 400 meter. I finalen løp han på 48,59, som var ny paralympisk rekord i denne klassen. Han fikk også gull på 4 x 100 meter stafett, der det russiske laget satte ny paralympisk rekord på 42,66. I tillegg fikk han sølv på 200 meter, bak Jason Smyth. Her løp Labzin inn på ny personlig rekord med tiden 21,95 i finalen. Han deltok også på 100 meter, der han kom på 4.-plass. 

## Referanser


## Eksterne lenker
* IPC - historiske resultater - Alexei Labzin
* London 2012 - Alexey Labzin
* London 2012 - Athletics - Men's events (resultater PL 2012)
Madrids distrikter

Madrid, hovedstaden i Spania, er delt inn i 21 **distrikter** (*distritos*), som videre er inndelt i 128 nabolag (*barrios*). Alle distriktene styres av hvert sitt distriktstyre.

## Distrikter og nabolag

# Centro: Palacio, Embajadores, Cortes, Justicia, Universidad, Sol.
# Arganzuela: Imperial, Acacias, La Chopera, Legazpi, Delicias, Palos de Moguer, Atocha.
# Retiro: Pacífico, Adelfas, Estrella, Ibiza, Jerónimos, Niño Jesús.
# Salamanca: Recoletos, Goya, Parque de las Avenidas, Fuente del Berro, Guindalera, Lista, Castellana.
# Chamartín: El Viso, Prosperidad, Ciudad Jardín, Hispanoamérica, Nueva España, Castilla.
# Tetuán: Bellas Vistas, Cuatro Caminos, Castillejos, Almenara, Valdeacederas, Berruguete.
# Chamberí: Gaztambide, Arapiles, Trafalgar, Almagro, Vallehermoso, Ríos Rosas.
# Fuencarral-El Pardo: El Pardo, Fuentelarreina, Peñagrande, Barrio del Pilar, La Paz, Valverde, Mirasierra, El Goloso.
# Moncloa-Aravaca: Casa de Campo, Argüelles, Ciudad Universitaria, Valdezarza, Valdemarín, El Plantío, Aravaca.
# Latina: Los Cármenes, Puerta del Ángel, Lucero, Aluche, Las Águilas, Campamento, Cuatro Vientos.
# Carabanchel: Abrantes, Buenavista, Comillas, Opañel, Puerta Bonita, San Isidro, Vista Alegre.
# Usera: Orcasitas, Orcasur, San Fermín, Almendrales, Moscardó, Zofío, Pradolongo.
# Puente de Vallecas: Entrevías, San Diego, Palomeras Bajas, Palomeras Sureste, Portazgo, Numancia.
# Moratalaz: Pavones, Horcajo, Marroquina, Media Legua, Fontarrón, Vinateros.
# Ciudad Lineal: Ventas, Pueblo Nuevo, Quintana, La Concepción, San Pascual, San Juan Bautista, Colina, Atalaya, Costillares.
# Hortaleza: Palomas, Valdefuentes, Canillas, Pinar del Rey, Apóstol Santiago, Piovera.
# Villaverde: San Andrés, San Cristóbal, Butarque, Los Rosales, Los Ángeles.
# Villa de Vallecas: Casco Histórico de Vallecas, Santa Eugenia.
# Vicálvaro: Casco Histórico de Vicálvaro, Ambroz.
# San Blas: Simancas, Hellín, Amposta, Arcos, Rosas, Rejas, Canillejas, Salvador.
# Barajas: Alameda de Osuna, Aeropuerto, Casco Histórico de Barajas, Timón, Corralejos.
Parque España (San José)

**Parque España** er en park i sentrum av Costa Ricas hovedstad San José, like øst for Parque Morazán. Parque España er tett beplanta med løvtrær og bambus. Det var i denne parken at Costa Ricas nasjonalsang, «Noble patria, tu hermosa bandera», ble spilt for første gang, i 1903.

I parkens nordøstlige hjørne står det en paviljong i kolonistil som ble oppført i 1947. Ved parkens nordlige side ligger jademuseet, Museo de Jade Fidel Tristán Castro. Like vest for parken ligger den tidligere skolen Edificio Metálico, og ved det nordøstlige hjørnet ligger utenriksdepartementets bygning, Casa Amarilla.
Plaza de la Cultura

**Plaza de la Cultura** er en plass i sentrum av Costa Ricas hovedstad San José. Den befinner seg langs gågata Avenida Central, ved den nordlige sida av Nasjonalteateret. Plassen ble anlagt mellom 1975 og 1983, og ble ombygd i 1996–1997. Den dekker et område på 45 ganger 80 meter. Den har fått navnet sitt på grunn av de mange kulturinstitusjonene som holder til rundt den, blant annet gullmuseet Museo del Oro Precolombino, som befinner seg under plassen. Det er vanligvis et stort antall duer på plassen. I sørvest er Plaza de la Cultura forbundet med Plaza Juan Mora Fernández.

## Eksterne lenker
* *La Nación*. «Plaza de la Cultura celebra 25 años como hito josefino».
Gjeving kvinneforening

**Gjeving kvinneforening** ble stiftet på Gjeving, 5. februar 1884. Foreningen gikk først under navnet *Risøen kvinneforening for Indre og Sømandsmissionen*. I 1915 endret foreningen navn, da den ble forent med Gjeving hedningemisjons kvinneforening (stiftet 1872). Nytt navn på foreningen var Gjeving kvinneforening. 

I 1992 ble Gjeving og Dypvåg kvinneforeninger slått sammen til *Gjeving og Dypvåg kvinneforening*. Dypvåg kvinneforening hadde røtter tilbake til 1866, da Dypvåg hedningemissjonsforening ble stiftet. 

Gjeving og Dypvåg kvinneforening la ned virksomheten 7. januar 2002. 

## Arkivet
Arkivet etter Gjeving kvinneforening befinner seg på Aust-Agder museum og arkiv i Arendal. Arkivet  strekker seg fra stiftelsesåret 1884 til 2002. Arkivet inneholder møtebøker og regnskapsprotokoller.  

## Eksterne lenker
*
Nnimmo Bassey

**Nnimmo Bassey** (født 11. juni 1958) er en nigeriansk miljøforkjemper, aktivist og poet. 

Bassey ble tildelt Raftoprisen for 2012. Han er tidligere tildelt Right Livelihood Award.

## Referanser


## Eksterne lenker
* Biografi og omtale, fra Right Livelihood Award Foundation
* – Folket ville hatt det bedre uten oljen
24. serierunde i Adeccoligaen 2012

**24. serierunde i [[Adeccoligaen 2012]]** startet med kampen  mot  klokka 15:00 den 30. september etterfulgt av en kamp klokka 16:00 og de siste seks kampene ble spilt klokka 18:00 samme dag.


## Fakta
Nien Cheng

**Nien Cheng** (kinesisk: 鄭念; pinyin: *Zhèng Niàn*; født 28. januar 1915 i Beijing i Kina, død 2. november 2009 i Washington, D.C.) var en kinesiskfødt amerikansk forfatterinne, særlig kjent for skildringer av livet under kulturrevolusjonen.  

## Liv og virke
Cheng var gift med en Kuomintang-diplomat  som var leder for utenriksdepartementets Shanghaibyrå og senere ble direktør for firmaet Shell i Shanghai. Etter hans død overtok hun ledelsen av Shell der inntil det ble tvangstengt.

Da Mao Zedong i 1966 gav støtet til kulturrevolusjonen, ble hun skyteskive for rødegardistene. Hun ble til slutt anklaget for å pleie kontakt med angivelige britiske spioner og ble bragt til Statsfengsel 1. Der ble hun i seks år utsatt for brutal og fornedrende behandling. Hun nektet imidlertid å undertegne på de falske anklager hun ble utsatt for. Etter firerbandens fall ble hun rehabilitert. Da fikk hun vite at hennes datter Meiping Cheng, som hadde vært skuespillerinne i Shanghai, var blitt drept fordi hun hadde vegret seg for å komme med belastende utsagn mot moren.

I 1989 forlot Cheng Folkerepublikken Kina og slo seg ned i USA. I 1986 utkom hennes bok *Life and Death in Shanghai*, som skildrer hennes opplevelser under kulturrevolusjonen.

## Referanser